Atac al trupelor nord-coreene în Kursk. Rușii laudă curajul militarilor Phenianului. Ucrainenii: „Un paradis pentru mitraliori”
Pe rețelele sociale au apărut mai multe înregistrări video ale unui presupus atac realizat de militarii nord-coreeni împotriva trupelor ucrainene, în regiunea Kursk. Președintele ucrainean Zelenski a confirmat recent că rușii au început deja să folosească trupe ale Phenianului „într-o cantitate notabilă” în asalturi împotriva ucrainenilor. Imaginile cu presupusul atac nord-coreean au stârnit controverse: propagandiștii ruși au lăudat curajul acestora, în timp ce susținătorii și simpatizanții Ucrainei au ridiculizat tacticile de atac folosite de trupele coreene.